《杂兴五 其二》
宋代·方一夔

老骨槎牙不入时，可看霜雪点须眉。短披樵褐形如鹤，长把农书手欲龟。

饥饱生前皆有定，文章死后竟何禆。凭高欲说无人会，早暮南窗盼绿猗。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。